Meitä oli majoittuneena kaksi viiden hengen perhettä. Molemmissa kolme lasta. Talo oli juuri kuvausten mukainen ja lapsiperheelle oikein sopiva. Tilat olivat riittävät ja keittiön varustus hyvä. Saimme kaikki vapaasti viettää aikaa myös puutarhassa, mikä etenkin lapsille oli tärkeää. Majoittajamme oli ystävällinen, rento ja avulias. Koko asumisemme ajan oli kotoisa ja luonteva tunnelma. Saimme heti asiantuntevaa apua esim. lapsemme loukatessaan hieman jalkaansa heti ensimmäisenä vierailupäivänä. Saimme myös lainata talon pyörää ja kuljettaa lastamme siinä. Oli luontevaa ja helppoa tutustua majoittajaan ja lapsetkin tutustuivat keskenään, mikä oli oikein mukavaa. Julkinen liikenne oli sujuvaa. Asuinseutu oli rauhallinen ja siisti. Voin ehdottomasti suositella tätä majoitusta lapsiperheille ja ryhmille. Koko matkaporukkamme oli oikein tyytyväinen. Matkamme onnistumisesta saamme kiittää majoittajaamme. Aivan ehdottomasti parempi ratkaisu perhematkailuun kuin hotelli. Toivottavasti tiemme kulkisi taas pian Kööpenhaminaan ja ihanan isäntäperheemme taloon.